Thomas Gainsborough

**Thomas Gainsborough** (Sudburry, 14. svibnja 1727. - London, 2. kolovoza 1788.), engleski rokoko slikar i grafičar; preteča klasicizma i romantizma u slikarstvu. Uz W. Hogartha i J. Raynoldsa najistaknutiji je predstavnik engleskog slikarstva 18. stoljeća. Bio je čuveni portretist; dvorski slikar kraljevske obitelji kralja Đure III., te aristokracije i ličnosti iz umjetničkog života Engleske. Također je bio i jedan od utemeljitelja Royal Academy of Arts u Londonu 1768. godine.

Thomas Gainsborough je bio učenik portretista F. Haymana, no presudno su na njega utjecala djela A. van Dycka i sofisticirana elegancija rokoko slikarstva A. Watteaua. No, Thomas Gainsborough ne prihvaća ekstravaganciju i lakomislenost koje su, karakteristične za rokoko, tada prevladavale u kontinentalnoj Europi, pokazivajući veću sklonost za formalizam i naglašavanje tradicije. Na njegovim slavnim portretima u ukusno aranžiranim interijerima (*Portret kralja Đure III., Vojvotkinja Richmond, [[Sarah Siddons]]*) elegantni modeli u svili i baršunu prigušeni su refiniranim skalama boja.

Gainsborough je većinom slikao u engleskoj provinciji, najprije u Suffolku, a potom u pomodnom odmaralištu, Bathu. Tek se pred kraj karijere naselio u Londonu gdje se njegov način slikanja promijenio. Pod utjecajem djela Jacoba van Ruisdaela, velikog holandskog pejzažista iz 17. st., Thomas Gainsborough pokazuje pomake prema romantizmu. Najprije likove koje portretira postavlja u raskošne interijere ili ispred dubokih krajolika (kao u glasovitim slikama: *Dječak u plavom, William Hallett sa ženom - jutarnja šetnja, i [[Robert Andrews sa ženom]]*). Krajolik postaje s vremenom bitan čimbenik njegova djela; slika ga kao samostalan likovni motiv i time najavljuje slikarstvo Johna Constablea.

Nedavno su vrednovane i njegove mnogobrojne žanr-scene s ljudima i životinjama (*Ribarska obitelj na obali; Stoka na pojilištu*).

## Galerija izabranih djela


Datoteka:Gainsborough - The Painters Daughters Chasing a Butterfly.jpg|Slikareve kćeri progone leptira
Datoteka:Thomas Gainsborough - Landscape in Suffolk - Google Art Project.jpg|Pejzaž u Suffolku (1748)
Datoteka:Thomas Gainsborough 025.jpg|Sumrak (1760)
Datoteka:The Painter's Daughters with a Cat, by Thomas Gainsborough 017.jpg|Kćeri s mačkom (c. 1759)
Datoteka:Thomas Gainsborough 019.jpg|Slikareve kćeri Molly i Peggy (1760)
Datoteka:Thomas Gainsborough 012.jpg|Gainsboroughova kći Mary (1777)
Datoteka:GAINSBOROUGH River Landscape.jpg|Riječni pejzaž
Datoteka:Thomas Gainsborough 024.jpg|Autopotret (1754)
Datoteka:Gainsb7.jpg|Slikareva supruga (c. 1770)
Datoteka:Karl Friedrich Abel by Thomas Gainsborough.jpg|Portret kompozitora Carla Friedricha Abela s violom (c. 1765)
Datoteka:Thomas Gainsboroguh Georgiana Duchess of Devonshire 1783.jpg|Georgiana, vojvotkinja od Devonshirea (1783)
Datoteka:Thomas Gainsborough 023.jpg|Autoportret (1787)
Datoteka:4thDukeOfArgyll.jpg|John Campbell, 4. vojvoda o Argyll (1767)
Datoteka:Thomas Gainsborough Lady Georgiana Cavendish.jpg|Nepoznata žena, ranije poznata kao Lady Georgiana Cavendish, Duchess of Devonshire
Datoteka:Thomas Gainsborough - Mrs. Richard Brinsley Sheridan .jpg|Mrs. Richard B. Sheridan (1785-86)
Datoteka:Thomas Gainsborough 005.jpg|Seljančica s psom i vedrom (1785)
Datoteka:Jean Joseph Merlin (1735-1803) Painting by Thomas Gainsborough.jpg|minijatura|Jean Joseph Merlin (1735-1803) Painting by Thomas Gainsborough


## Vanjske veze

* Webmuseum Paris: Thomas Gainsborough
* Victoria and Albert Museum collection